Hys Popova

Hysë Popova (1856-1924) ka qenë prijës popullor i krahinës së Llapit. Qe pjesëmarrës në kryengritjet e pas Tanzimatit kundër autoriteteve osmane si dhe qe pjesë e qëndresës kundër vendosjes së pushtetit jugosllav.

 Biografia 
Leu në Popovë të Llapit në vitin 1856. Familja Popova ishte e njohur. Nga kjo familje ishte edhe Tahir Efendija, përkthyes i Mevludit në gjuhën shqipe. Hys Popova u dallua në kryengritjet kundër Perandorisë Osmane në fillim të shekullit XX dhe më 1912 ishte komandant rajonal i kryengritësve në luftë kundër ushtrisë osmane. Gjithashtu më 1912 u priu vullnetarëve në luftë kundër ushtrisë serbe në betejat e Merdarit dhe të Llpashticës. Gjatë Luftës së Parë Botërore luftoi kundër Bullgarisë. Bashkëpunoi me Hasan Prishtinën dhe Komitetin Mbrojtja Kombëtare e Kosovës, duke organizuar rezistencën kundër Serbisë. Ishte njëri ndër bashkëluftëtarët e Azem Bejtës dhe bashkëpunoi me krerët e lëvizjes kaçake edhe në viset e tjera të Kosovës. U vra më 1924 në Betejën e Arbanisë së Vogël ku u plagos edhe Azem Bejta.  

 Referime 

Kategoria:Lindje 1856
Kategoria:Njerëz nga Llapi
Kategoria:Vdekje 1924